CELEX: 32012R1259
Language: lt
Date: 2012-12-03 00:00:00
Title: 2012 m. gruodžio 3 d. Tarybos reglamentas (ES) Nr. 1259/2012 dėl žvejybos galimybių paskirstymo pagal Protokolą, kuriuo dvejiems metams nustatomos Europos Sąjungos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas, ir kuriuo iš dalies keičiamas Reglamentas (EB) Nr. 1801/2006

31.12.2012   
            
            
               LT
            
            
               Europos Sąjungos oficialusis leidinys
            
            
               L 361/87
            
         TARYBOS REGLAMENTAS (ES) Nr. 1259/2012
   2012 m. gruodžio 3 d.
   dėl žvejybos galimybių paskirstymo pagal Protokolą, kuriuo dvejiems metams nustatomos Europos Sąjungos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas, ir kuriuo iš dalies keičiamas Reglamentas (EB) Nr. 1801/2006
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               2006 m. lapkričio 30 d. Taryba priėmė Reglamentą (EB) Nr. 1801/2006 dėl Europos bendrijos ir Mauritanijos Islamo Respublikos žvejybos partnerystės susitarimo sudarymo (1) (toliau – partnerystės susitarimas);
            
         
               (2)
            
            
               2012 m. liepos 26 d. buvo parafuotas partnerystės susitarimo naujasis protokolas (toliau – naujasis protokolas). Naujuoju protokolu ES laivams suteikiamos žvejybos galimybės vandenyse, į kuriuos Mauritanija turi suverenias teises arba kurie priklauso jos jurisdikcijai žuvininkystės srityje;
            
         
               (3)
            
            
               2012 m. gruodžio 18 d. Taryba priėmė Sprendimą Nr. 2012/827/ES (2) dėl naujojo protokolo pasirašymo ir jo laikino taikymo;
            
         
               (4)
            
            
               turėtų būti nustatytas žvejybos galimybių paskirstymo valstybėms narėms būdas visu naujojo protokolo taikymo laikotarpiu;
            
         
               (5)
            
            
               pagal 2008 m. rugsėjo 29 d. Tarybos reglamentą (EB) Nr. 1006/2008 dėl Bendrijos žvejybos laivų žvejybos veiklos ne Bendrijos vandenyse leidimų ir trečiųjų šalių laivų žvejybos galimybių Bendrijos vandenyse (3), jei paaiškėja, kad Sąjungai pagal naująjį protokolą skirti žvejybos leidimai arba žvejybos galimybės nėra visiškai išnaudojami, Komisija apie tai informuoja atitinkamas valstybes nares. Jei iki termino, kurį nustato Taryba, atsakymas negaunamas, tai laikoma patvirtinimu, kad atitinkamos valstybės narės laivai nevisiškai išnaudoja savo žvejybos galimybes tuo laikotarpiu. Minėtą terminą reikėtų nustatyti;
            
         
               (6)
            
            
               dabartinio protokolo galiojimas baigėsi 2012 m. liepos 31 d. Kadangi naujasis protokolas turėtų būti laikinai taikomas nuo jo pasirašymo dienos, reikėtų, kad šis reglamentas būtų taikomas nuo tos pačios dienos,
            
         PRIĖMĖ ŠĮ REGLAMENTĄ:
   1 straipsnis
   1.   Žvejybos galimybės pagal Protokolą, kuriuo dvejiems metams nustatomos Europos Sąjungos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas (toliau – protokolas), grindžiamos 2008–2012 m. sužvejotu kiekiu ir paskirstomos tarp valstybių narių taip:
   
               a)
            
            
               1 kategorija. Vėžiagyvių (išskyrus langustus ir krabus) žvejybos laivai (ne daugiau kaip 36 laivai)
               
                           Ispanija
                        
                        
                           4 150 tonų
                        
                     
                           Italija
                        
                        
                           600 tonų
                        
                     
                           Portugalija
                        
                        
                           250 tonų
                        
                     
         
               b)
            
            
               2 kategorija. Tralais ir dugninėmis ūdomis senegalines jūrines lydekas žvejojantys laivai, išskyrus šaldiklius (ne daugiau kaip 11 laivų)
               
                           Ispanija
                        
                        
                           4 000 tonų
                        
                     
         
               c)
            
            
               3 kategorija. Priedugnio rūšių žuvų (išskyrus senegalines jūrų lydekas) žvejybos laivai (išskyrus tralus) (ne daugiau kaip 9 laivai)
               
                           Ispanija
                        
                        
                           2 500 tonų
                        
                     
         
               d)
            
            
               4 kategorija. Krabus žvejojantys laivai
               
                           Ispanija
                        
                        
                           200 tonų
                        
                     
         
               e)
            
            
               5 kategorija. Tunų žvejybos seineriai
               
                           Ispanija
                        
                        
                           17 licencijų
                        
                     
                           Prancūzija
                        
                        
                           5 licencijos
                        
                     
         
               f)
            
            
               6 kategorija. Tunus kartinėmis ir ilgosiomis dreifinėmis ūdomis žvejojantys laivai
               
                           Ispanija
                        
                        
                           18 licencijų
                        
                     
                           Prancūzija
                        
                        
                           4 licencijos
                        
                     
         
               g)
            
            
               7 kategorija. Pelaginių rūšių žuvis žvejojantys traleriai-šaldikliai
               
                           Vokietija
                        
                        
                           15 396 tonos
                        
                     
                           Prancūzija
                        
                        
                           3 205 tonos
                        
                     
                           Latvija
                        
                        
                           66 087 tonos
                        
                     
                           Lietuva
                        
                        
                           70 658 tonos
                        
                     
                           Nyderlandai
                        
                        
                           76 727 tonos
                        
                     
                           Lenkija
                        
                        
                           32 008 tonos
                        
                     
                           Jungtinė Karalystė
                        
                        
                           10 457 tonos
                        
                     
                           Airija
                        
                        
                           10 462 tonos
                        
                     Vienu metu Mauritanijos vandenyse leidžiama žvejoti ne daugiau kaip 19 laivų. Jeigu neišnaudojamos licencijos 8 kategorijoje, iš 8 kategorijos galima perkelti ne daugiau kaip 16 ketvirtinių licencijų.
               Per dvejus protokolo galiojimo metus valstybės narės turi tokį ketvirtinių licencijų skaičių:
               
                           Vokietija
                        
                        
                           8
                        
                     
                           Prancūzija
                        
                        
                           4
                        
                     
                           Latvija
                        
                        
                           40
                        
                     
                           Lietuva
                        
                        
                           44
                        
                     
                           Nyderlandai
                        
                        
                           32
                        
                     
                           Lenkija
                        
                        
                           16
                        
                     
                           Airija
                        
                        
                           4
                        
                     
                           Jungtinė Karalystė
                        
                        
                           4
                        
                     Valstybės narės deda pastangas pranešti Komisijai, jeigu kitos valstybės narės gali turėti tam tikrų licencijų.
            
         
               h)
            
            
               8 kategorija. Pelaginės žvejybos laivai be šaldytuvų
               
                           Airija
                        
                        
                           15 000 tonų
                        
                     
         Jei šios žvejybos galimybės neišnaudojamos, jos gali būti perkeltos į 7 kategoriją remiantis minėtos kategorijos paskirstymo būdu.
   Mauritanijos vandenyse leidžiama išnaudoti ne daugiau kaip 16 ketvirtinių licencijų. Jeigu licencijos neišnaudojamos, jos gali būti perkeltos į 7 kategoriją.
   Airija gali turėti 16 ketvirtinių licencijų (su galimybe perkelti į 7 kategoriją, jeigu jos neišnaudojamos).
   Ne vėliau kaip kiekvienų protokolo galiojimo metų liepos 1 d. Airija praneša Komisijai apie tai, ar kitoms valstybėms narėms atsilaisvina žvejybos galimybių.
   2.   Reglamentas (EB) Nr. 1006/2008 taikomas nedarant poveikio partnerystės susitarimui.
   3.   Jei 1 dalyje nurodytos valstybės narės pateikia nepakankamai žvejybos leidimų paraiškų, kad būtų išnaudotos protokole numatytos žvejybos galimybės, Komisija svarsto bet kurios kitos valstybės narės pateiktas žvejybos leidimų paraiškas, kaip nurodyta Reglamento (EB) Nr. 1006/2008 10 straipsnyje.
   4.   Reglamento (EB) Nr. 1006/2008 10 straipsnio 1 dalyje nurodytas terminas, per kurį valstybės narės turi patvirtinti, kad neišnaudoja visų skirtų žvejybos galimybių, yra 10 darbo dienų nuo dienos, kai Komisija joms praneša, kad žvejybos galimybės nėra visiškai išnaudojamos.
   2 straipsnis
   Reglamento (EB) Nr. 1801/2006 2 straipsnis panaikinamas.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo protokolo pasirašymo dienos.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gruodžio 3 d.
      
         
            Tarybos vardu
         
         
            Pirmininkas
         
         N. SYLIKIOTIS
      
   
   
      (1)  OL L 343, 2006 12 8, p. 1.
   
      (2)  Žr. šio Oficialiojo leidinio p. 43
   
      (3)  OL L 286, 2008 10 29, p. 33.